Document ID: 32007R1564

KOMISIJAS REGULA (EK) Nr. 1564/2007
(2007. gada 21. decembris),
ar kuru groza Regulu (EK) Nr. 979/2007, ar ko atver importa tarifu kvotas Kanādas izcelsmes cūkgaļai un paredz minēto kvotu pārvaldību
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopējo organizāciju (1) un jo īpaši tās 11. panta 1. punktu,
tā kā:
(1)
Komisijas Regulas (EK) Nr. 979/2007 (2) 4. panta 1. punktā ir noteikts, ka pieteikuma iesniedzējam, iesniedzot savu pirmo pieteikumu attiecīgajam tarifu kvotas apakšperiodam, jāsniedz pierādījums par to, ka tas katrā no minētajā pantā paredzētajiem periodiem ir ievedis vai izvedis vismaz 50 tonnas produktu, kas uzskaitīti Regulas (EEK) Nr. 2759/75 1. pantā.
(2)
Jāprecizē, ka pierādījums par uzņēmēja iepriekšējo pieredzi jāiesniedz kopā ar pirmo pieteikumu izmantot gada kvotas periodu. Pirmo pieteikumu var iesniegt attiecībā uz jebkuru no četriem gada kvotas apakšperiodiem, un, ja uzņēmējs piesakās uz vairāku apakšperiodu kvotu izmantošanu, pierādījums jāiesniedz tikai vienreiz.
(3)
Tādēļ attiecīgi jāgroza Regula (EK) Nr. 979/2007.
(4)
Šajā regulā paredzētie pasākumi ir saskaņā ar Cūkgaļas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 979/2007 4. panta 1. punktu aizstāj ar šādu tekstu:
“1. Piemērojot Regulas (EK) Nr. 1301/2006 5. pantu, importa licences pieteikuma iesniedzējs, iesniedzot pirmo pieteikumu par attiecīgo gada kvotas periodu, sniedz pierādījumu par to, ka tas abos minētajā pantā noteiktajos periodos ir ievedis vai izvedis vismaz 50 tonnas produktu, uz kuriem attiecas Regulas (EEK) Nr. 2759/75 1. pants.”
2. pants
Šī direktīva stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 21. decembrī

Labels: 3
17
18